Edited By OdishaReporter Bureau | By H L
On Aug 3, 2019
Share
ଏଜବାଷ୍ଟନ୍‌: ଅଷ୍ଟ୍ରେଲିଆ ଓ ଇଂଲଣ୍ଡ ମଧ୍ୟରେ ଏଜବାଷ୍ଟନ୍‌ଠାରେ ଆଶେସ ସରିଜ୍‌ର ପ୍ରଥମ ମ୍ୟାଚ୍‌ ଖେଳାଯାଉଛି। ମ୍ୟାଚ୍‌ର ୨ୟ ଦିବସରେ ଖେଳ ଚାଲିଥିବା ବେଳେ ଷ୍ଟାଡିୟମ ଉପରେ ଏକ ବିମାନ ଉଡ଼ିଥିଲା।
ଏଥିରେ ଇଂଲିଶ ଅଲରାଉଣ୍ଡର ବେନ୍‌ ଷ୍ଟୋକ୍ସଙ୍କ ବିଶ୍ୱକପ୍‌ ପ୍ରଦର୍ଶନକୁ ପ୍ରଶଂସା କରି ଏକ ବ୍ୟାନ୍‌ର ଲାଗିଥିଲା। ଏହି ବ୍ୟାନ୍‌ରଟି ଇଂଲଣ୍ଡର ବାର୍ମି ଆର୍ମି ପକ୍ଷରୁ ବିମାନରେ ଲଗା ଯାଇଥିଲା। ଏଥିରେ ‘Arise, Sir Ben Stokes – Barmy Army’ ବୋଲି ଲେଖାଯାଇଥିଲା।
ଆହୁରି ପଢ଼ନ୍ତୁ
ବିଜୟ ହଜାରେ ଟ୍ରଫି: କର୍ଣ୍ଣାଟକ-ତାମିଲନାଡୁ ଫାଇନାଲ୍
ବିଶ୍ୱକପ ଫାଇନାଲରେ ଷ୍ଟୋକ୍ସ ଅପରାଜିତ ୮୪ ରନ୍‌ର ଇନିଂସ ଖେଳିଥିଲେ। ଫଳରେ ନ୍ୟୁଜିଲ୍ୟାଣ୍ଡ ବିପକ୍ଷ ଫାଇନାଲ ମ୍ୟାଚ୍‌ଟି ସୁପର୍ ଓଭରକୁ ଯାଇଥିଲା। ସୁପର ଓଭର୍‌ରେ ମଧ୍ୟ ଷ୍ଟୋକ୍ସଙ୍କ ବ୍ୟାଟିଂ କରି ଇଂଲଣ୍ଡକୁ ପ୍ରଥମଥର ପାଇଁ ବିଶ୍ୱ ବିଜେତା କରାଇଥିଲେ। ଷ୍ଟୋକ୍ସଙ୍କ ଏହି ପ୍ରଦର୍ଶନକୁ ପ୍ରଶଂସା କରିବା ପାଇଁ ବାର୍ମି ଆର୍ମି ପକ୍ଷରୁ ଏଭଳି ପ୍ରୟାସ କରାଯାଇଥିଲା।
ଏହାପୂର୍ବରୁ ବିଶ୍ୱକପ ବେଳେ ମ୍ୟାଚ୍‌ ଚାଲିଥିବା ବେଳେ ଦୁଇଥର ରାଜନୀତିକ ବାର୍ତ୍ତା ଲେଖାଥିବା ବିମାନ ଷ୍ଟାଡିୟମ ଉପରେ ଉଡ଼ୁଥିବା ଦେଖିବାକୁ ମିଳିଥିଲା।
Subscribe to our newsletter